Barack Obama: Budno pratimo šta se dogadja u Ukrajini i vladu u Kijevu držimo odgovornom
Policija i predstavnici opozicije kažu da su mnogi koji su izgubili živote u nasilju, ubijeni iz vatrenog oružja. Na desetine ranjenih se nalaze u kritičnom stanju. Devetoro od najmanje 26 mrtvih su policajci.
Predsjednik Barack Obama je osudio smrtonosno nasilje u Ukrajini, upozorivši ujedno ukrajinsku vladu da će, kako je rekao, biti posljedica ako se predje linija. "Mi držimo primarno ukrajinsku vladu odgovornom da osigura da se sa mirnim prosvjednicima odnosi na odgovarajući način, da obezbijedi da narod Ukrajine bude u stanju da se oskuplja i slobodno govori o svojim interesima, bez straha od represije, kazao je američki predsjednik Gospodin Obama je ovo izjavu po dolasku u posjetu Meksiku na summit sjeverno američkih zemalja. On je nadalje dodao da želi biti vrlo jasan kada kaže da će Sjedinjene Države u slijedećim danima budno pratiti šta se dogadja. Očekujemo od vlade u Kijevu, kazao je Obama, da pokaže suzdržanost, da ne pribjegava nasilju kada djeluje s mirnim prosvjedima. Obama je takodjer kazao kako se i od prosvjednika očekuje da ostanu mirni. U medjuvremenu se na hiljade prosvjednika okupilo i danas na glavnom trgu u Kijevu, dan nakon što je u sukobima izmedju njih i policije najmanje 26 osoba izgubilo živote. Sjedinjene Države kažu da postoji možda još jedna prilika za kompromis, i poziva ukrajinskog predsjednika Yanukovicha da ju ne propusti. Zvaničnici Evropske Unije razgovaraju o tome da li da nametnu sankcije na one koji su odgovorni za nasilje u Ukrajini. Na današnjem sastanku u Parizu, francuski predsjednik Francois Hollande je zajedno s njemačkom kancelarkom Angelom Merkel, pozvao na akciju: Francois Hollande, francuski predsjednik je rekao: Sjedinjene Države su takodjer zabrinute situacijom. Govoreći u Parizu, gdje se sastaje sa svojim francuskim kolegom Laurentom Fabiusom, američki državni sekretar John Kerry je izjavio da se moraju donijeti neke odluke, i dodao: Secretar Kerry je dodao da još uvijek postoji prilika za kompromis i pozvao je Viktor Yanukovycha da tu priliku ne propusti. Ranije se lider ukrajinske opozicije Vitali Klitschko sastao s Yanukovychem radi razgovora, ali je sastanak propao. U medjuvremenu je ukrajinski predsjednik Viktor Yanukovych okrivio lidere opozicije za žestoko nasilje koje je eskaliralo kada je policija upala kasno sinoć u glavni opozicioni kamp u Kijevu. Policija i predstavnici opozicije kažu da su mnogi koji su izgubili živote u nasilju, ubijeni iz vatrenog oružja. Na desetine ranjenih se nalaze u kritičnom stanju. Devetoro od najmanje 26 mrtvih su policajci. Čelnik ukrajinske službe sigurnosti je danas objavio da je služba pokrenula , kako ju je nazvao, anti terorističku operaciju kako bi uvela red u zemlji. U saopćenju objavljenom na internet stranici Službe sigurnosti , njen čelnik Oleksandr Yakimenko kaže da su prosvjednici zauzeli općinske zgrade, urede službe sigurnosti i depoe oružja. On je dodao da je oko hiljadu i petsto komada vatrenog oružja i do 100 hiljada komada municije završilo u rukama, kako ih je nazvao, kriminalaca. Sjedinjene Države su izdale upozorenje američkim gradjanima da ne putuju u Ukrajinu, te ako su već tamo, da ne izlaze noću. Američki podpredsjednik Joe Biden je sinoć kasno telefonirao ukrajinskom predsjedniku Yanukovychu kako bi izrazio duboku zabrinutost nasiljem. On je pozvao ukrajinskog predsjednika da povuče sa ulica snage sigurnosti i da pokaže maksimalnu uzdržanost. Američki podpredsjednik je takodjer kazao ukrajinskom predsjedniku da njegova vlada snosi posebnu odgovornost da se kriza riješi. U Rusiji je glasnogovornik Kremlja Dmitry Peskov osudio prosvjede kao pokušaj puča. On je negirao navode prema kojima Vladimir Putin savjetuje Yanukovycha kako da se nosi s krizom, rekavši da se Moskva neće miješati u unutrašnje stvari Ukrajine.